อายุ 21 ค่ะ ปกติเป็นคนประจำเดือนมาไม่ปกติ (2-3 เดือนครั้ง) หรือมากกว่านั้นก็มีค่ะ มาแต่ละครั้งก็จะมาไม่ตรงวันกันเลยค่ะ ก็คือไม่สามารถรู้ได้เลยว่าเมนส์จะมาวันไหนมีอะไรกับแฟนครั้งแรก เกิดถุงยางหลุดค่ะ แต่หลุดด้านนอกนะคะ เห็นพอดีค่ะเลยหยุดกิจกรรมทันทีค่ะ แต่ยังไม่ได้มีการเสร็จกิจของผู้ชายนะคะ กังวลกลัวพลาดเลยทานยาคุมฉุกเฉินไปค่ะ 1. อยากถามถึงโอกาสการท้อง 2.อยากถามถึงวิธีเช็คความปลอดภัย(วันไข่ตก) ของคนที่ประจำเดือนมาไม่ปกติก่อนมีเพศสัมพันธ์ครั้งต่อไปค่ะ
สวัสดีค่ะ Nการมีเพศสัมพันธ์โดยที่ถุงยางอนามัยหลุดนั้น มีโอกาสตั้งครรภ์ได้ แม้ว่าประจำเดือนก่อนหน้านี้จะมาสม่ำเสมอหรือไม่ หรือจะมีการหลั่งหรือยัง เพราะน้ำอสุจิสามารถเล็ดลอดออกมาได้ขณะมีเพศสัมพันธ์ดังนั้นจึงมีข้อบ่งชี้การใช้ยาคุมฉุกเฉิน ที่ควรใช้ภายใน 72 ชั่วโมงหลังมีเพศสัมพันธ์ และกินให้ครบตามข้างฉลากกำหนด จะช่วยลดโอกาสตั้งครรภ์ลงไปได้ประมาณ 80-90%ไม่ควรทำการนับวันไข่ตกอย่างเด็ดขาด ยิ่งถ้าประจำเดือนมาไม่สม่ำเสมออยู่แล้ว จะไม่สามารถนับวันไข่ตกได้เลย ควรใช้ถุงยางอนามัยขณะมีเพศสัมพันธ์ทุกครั้ง ใส่ไว้ตลอดเวลา หรือกินยาคุมแบบแผงรายเดือนต่อเนื่องควรไปพบแพทย์เพื่อตรวจหาสาเหตุของการมีประจำเดือนมาไม่สม่ำเสมอด้วย สาเหตุเช่นความผิดปกติของมดลูกหรือรังไข่ หรือฮอร์โมนรังไข่ไม่สมดุล ควรจดวันที่มีประจำเดือนไว้อย่างละเอียดเพื่อไปปรึกษาแพทย์ต่อไป